AIŠKINAMASIS RAŠTAS

Dėl Molėtų rajono savivaldybės tarybos 2020 m. balandžio 30 d. sprendimo Nr. B1-95 „Dėl savivaldybės turto nurašymo ir likvidavimo“ pripažinimo netekusiu galios

1. Parengto tarybos sprendimo projekto tikslai ir uždaviniai:

Sprendimo projekto tikslas - Molėtų rajono savivaldybės tarybos 2020 m. balandžio 30 d. sprendimą Nr. B1-95 „Dėl savivaldybės turto nurašymo ir likvidavimo“ pripažinti netekusiu galios.

1. Siūlomos teisinio reguliavimo nuostatos:

Molėtų rajono savivaldybės tarybos priimtas sprendimas netenka galios.

1. Laukiami rezultatai:

Nebeaktualus Molėtų rajono savivaldybės tarybos 2020 m. balandžio 30 d. sprendimas Nr. B1-95 „Dėl savivaldybės turto nurašymo ir likvidavimo“ bus pripažintas netekusiu galios.

1. Lėšų poreikis ir jų šaltiniai:

Lėšų poreikio nėra.

1. Kiti sprendimui priimti reikalingi pagrindimai, skaičiavimai ar paaiškinimai.

2020 m. balandžio 30 d. sprendimu Nr. B1-95 „Dėl savivaldybės turto nurašymo ir likvidavimo“ buvo pripažintas netinkamu (negalimu) naudoti savivaldybei nuosavybės teise priklausantis ir Molėtų rajono savivaldybės viešosios bibliotekos patikėjimo teise valdomas fiziškai nusidėvėjęs nekilnojamas turtas – sandėlis (registro Nr. 44/1495300; unikalus Nr. 6299-8010-7025, esantis Molėtų r. sav., Luokesos sen., Žiūrų k., Žalioji g. 4. Po sprendimo priėmimo sandėlis nebuvo nugriautas ir toliau naudojamas sandėliavimui. 2022 m. balandžio 13 d. gautas Žiūrų kaimo bendruomenės „Žiūrai ir kaimynai“ prašymas „Dėl pagalbinių patalpų išsaugojimo“, kuriame prašoma atšaukti sprendimą griauti sandėlį, nes šiuo metu pastatas naudojamas Molėtų rajono savivaldybės viešosios bibliotekos ir bendruomenės poreikiams.